Folketing
2002-05-30

Mere ulighed, lavere ydelser må afvises som middel til at få folk i arbejde; det er for usselt at henvise voksne mennesker til at leve og arbejde for 60-70 kr. i timen. Derfor må alle have tilbuddet om at tilegne sig kvalifikationer, så de kan få arbejde til en anstændig løn. Det kræver en uddannelsespolitik, der hænger sammen livet igennem, en moderne, velfungerende folkeskole, gode, attraktive faglige og boglige uddannelser og adgang til livslang læring uden barrierer i form af høje brugerbetalinger. Regeringens skattestop er skævt og perspektivløst. Det giver store lettelser til nogle få, der har meget i forvejen. Socialdemokratiet ønsker i stedet, at vi over de kommende år letter skatten på arbejde for dem, der arbejder hårdt til en beskeden løn.